**ដើម្បី​រាយការណ៍​អំពី​ការ​បំពារបំពាន ឬ​ការ​មិនអើពើចំពោះ​កុមារ​ សូមទូរទៅ​លេខ​​**

**1-800-452-1999 ឬ**

អ្នកប្រើប្រាស់ TTY៖ ចុចទៅលេខ 711 (ខ្សែទូរសព្ទបញ្ជូនបន្ត​រដ្ឋ Maine​)

BD15155_

**តើ​សិទ្ធិ​របស់​កូន​ខ្ញុំ​មាន​អ្វី​ខ្លះ​?​**

កុមារ​គ្រប់រូប​មាន​តម្រូវ​ការ​ និង​សិទ្ធិ​ទទួល​បាន​ការ​បីបាច់ថែរក្សា​​ និង​រស់​​​នៅ​​ប្រកប​ដោយ​សុវត្ថិភាព​ក្នុង​ផ្ទះ​របស់​ពួកគេ​។​ ពួកគេ​មានសិទ្ធិ​ក្នុង​​ការ​​ទទួល​បាន​៖​

* សុវត្ថិភាព និង​ការ​ឃុំគ្រង​
* ចំណីអាហារ​ សម្លៀកបំពាក់ និង​ទីជម្រក​
* ការការពារ​ពី​ការ​បំពារបំពាន ឬ​ការ​មិនអើពើ​ផ្នែក​រូប​រាង​កាយ​ ផ្លូវ​ភេទ និង​ផ្លូវ​អារម្មណ៍​
* ការធ្វើ​រោគវិនិច្ឆ័យ និង​ការ​ព្យាបាលអាការៈ​​ជំងឺ​ និងស្ថានភាព​​​ផ្លូវ​ចិត្ត​។

កុមារ​ដែល​ជាកម្មវត្ថុ​នៃ​​ដីកាតុលាការ​ពាក់ព័ន្ធ​នឹង​ការការពារកុមារ​ ត្រូវ​មាន​សិទ្ធិ​បន្ថែម។​ សិទ្ធិ​ទាំង​អស់​នេះ​រួម​មាន៖​

* ការ​ទៅសួរសុខទុក្ខ​ ឬ​ទទួល​បាន​ការ​សួរសុខទុក្ខ​ពីឪពុកម្តាយ​ និង/ឬ​បងប្អូនប្រុស​ស្រី​ ប្រសិន​បើ​កុមារ​នោះ​កំពុង​ស្នាក់​នៅ​​មជ្ឈមណ្ឌលថែទាំ​ ហើយប្រសិន​បើ​ការ​សួរ​សុខទុក្ខ​​នោះ​ជា​​ប្រយោជន៍​ដ៏​ល្អ​បំផុត​សម្រាប់​កុមារ​។​
* ការ​ទទួល​បាន​មនុស្ស​ណាម្នាក់​ដែល​ហៅ​ថា​*អាណាព្យាបាល​តំណាង​* ដែលតែង​តាំង​ដោយ​តុលាការ​ដើម្បី​មើលការ​ខុស​ត្រូវ​ផល​ប្រយោជន៍​របស់​កុមារ​ឲ្យ​បាន​ល្អ​បំផុត​។​

**តើ​សិទ្ធិ​របស់​​ខ្ញុំ​មាន​អ្វី​ខ្លះ​?​**

BD15155_

បើអ្នក​ជាឪពុកម្តាយ ឬជាអ្នក​មើលថែទាំកុមារដែលកំពុងស្ថិតក្នុង​ការស៊ើបអង្កេតកិច្ចការពារកុមារ អ្នក​មានសិទ្ធិ​ដើម្បី​ដឹងនូវ ៖

* លក្ខណៈ​នៃ​ការបំពារបំពាន ឬ​ការ​មិនអើពើ​ចំពោះ​កុមារ​ដែល​​បាន​រាយការណ៍​។​
* របៀបធ្វើការ​ស៊ើបអង្កេត​ និងរយៈពេល​ដែល​ត្រូវប្រើ​ក្នុងការ​ស៊ើបអង្កេត ។​
* គ្រោះថ្នាក់ ឬ​ហានិភ័យ​នៃ​គ្រោះថ្នាក់​ដែល​សង្ស័យ​​ថា​អាច​កើត​មាន​ចំពោះ​កុមារ​។​
* អ្វី​ដែល​បុគ្គលិក​កាន់សំណុំរឿងបានរកឃើញ​ ពាក់​ព័ន្ធនឹង​របាយការណ៍​ចំពោះការ​រំលោភបំពាន ឬការ​មិន​យកចិត្ត​ទុក​ដាក់​ចំពោះក្មេង ។
* អ្វីដែល​អាច​កើតឡើង​ចេញពី​លទ្ធផល​នៃការ​ស៊ើប​អង្កេតនេះ ។​
* វិធានការ​​ដែល​សេវាគាំ​ពា​រ​​កុមារ​អាច​អនុវត្ត​ ប្រសិន​បើ​​មាន​។​
* ច្បាប់ស្តីពី​សុខុមាលភាព​កុមារ​ជនជាតិ​ដើម​​អាមេរិក​ (Indian Child Welfare Act) អាច​អនុវត្ត​ចំពោះ​អ្នក​និង​កូន​របស់​អ្នក​ ប្រសិន​បើ​​អ្នក​ឬ​កូន​របស់​អ្នក​​មាន​ជាប់សាច់ឈាម​ជន​ជាតិដើមអាមេរិក​​(Native American heritage)។

សិទ្ធិ​បន្ថែម​របស់​ឪពុកម្តាយ​ និង​អ្នក​ផ្តល់ការ​ថែទាំ​៖

* ​​ពិនិត្យ​មើល​កំណត់ត្រា​ព័ត៌មានរបស់អ្នក ដោយស្ថិតក្នុង​រង្វង់​ច្បាប់ និងគោលនយោបាយ ។
* ដាក់បន្ថែម​របាយការណ៍​កំណត់​ត្រា​របស់​អ្នក​, ធ្វើ​ការ​ត្រួត​ពិនិត្យ​​ចម្លើយឆ្លើយ​​តប​របស់​បុគ្គលិក​យើង​, ធ្វើ​ការ​ត្រួតពិនិត្យ​ឡើង​​វិញ​ និង​ផ្តល់​ជាមតិយោបល់​ចំពោះ​ចម្លើយ​ឆ្លើយ​តប​នោះ​។​
* ផ្តល់​ការ​ពិចារណា​ជា​អាទិភាពចំពោះ​សាច់ញាតិ​​ឲ្យ​ធ្វើ​ជា​អ្នក​ផ្តល់ការថែទាំ​បណ្តោះ​អាសន្ន​។​
* ស្នើសុំ​ការ​ត្រួត​ពិនិត្យ​ក្នុង​កន្លែង​សម្រាប់​ការ​ថែទាំ ការ​ព្យាបាល
* ​ និង​គម្រោង​សេវា​កម្ម​របស់​អ្នក​។​
* ផ្តល់​ការ​គោរព​ចំពោះ​សាវតារ និង​កេរ្តិ៍​ដំណែលវប្ប​ធម៌​របស់​អ្នក​។​
* បង្ហាញ និង​គោរព​បូជាចំពោះ​ជំនឿសាសនា​ និង​ជំនឿ​ខា​ង​​ព្រលឹង​វិញ្ញាណ​។​
* ធ្វើ​ការ​ស្នើសុំ​ព័ត៌មាន​ជា​ភាសា​កំណើត​របស់​អ្នក​ ឬ​ជា​អក្សរ​​ស្ទាប​ ឬ​ធ្វើ​ការ​ស្នើសុំ​​អ្នក​បកប្រែ​ផ្ទាល់មាត់​ជា​ភាសា​កំណើត​​របស់​អ្នក​ ឬ​ជា​ភាសា​សញ្ញា​អាមេរិក​។​
* ទទួល​បាន​ការ​ជំនួយ​ផ្នែកទំនាក់ទំនង​ ប្រសិន​បើ​អ្នក​មាន​តម្រូវ​ការ​ពិសេស​ និង​មាន​បញ្ហាលំបាក​ក្នុង​កា​របង្ហាញ​​ប្រាប់​​​ពី​​តម្រូវ​ការ​សេវាកម្ម​របស់​អ្នក​ រួម​ទាំង​ជំនួយ​​ផ្នែក​អំណាន​ និង​​សំណេរ​ផង​ដែរ​។​
* ធ្វើ​ការ​បដិសេធ​សេវា​កម្ម​ ការ​ព្យាបាល​ ឬ​ឱសថ​ លើកលែង​​តែ​​កំណត់​ដោយ​ច្បាប់​ ឬ​ដីកាតុលាការ​ និង​ទទួល​បាន​ការ​ជូន​ដំណឹង​អំពី​ផលវិ​បាក​​នៃ​ការ​បដិសេធ​នោះ​។​
* ទទួល​បាន​ការ​ជូនដំណឹង​នៅ​មុន​ពេលការ​ចែករំលែកព័ត៌មាន​​សម្ងាត់ ឬ​ព័ត៌មាន​ឯកជន​ភាព​របស់​អ្នក​ អំពី​កាលៈទេសៈ​មិន​ប្រក្រតី​នៅ​ពេល​ទីភ្នាក់ងារ​ត្រូវ​បាន​តម្រូវ​តាម​ផ្លូវ​ច្បាប់ ឬ​ដោយ​ក្រមសីលធម៌​ដើម្បី​ធ្វើ​ការ​បញ្ចេញ​ព័ត៌មាន​នោះ​។​

យើង​សូម​ស្នើសុំ​អ្នក​ក្នុងនាម​ជា​ឪពុក/ម្តាយ​ ឬ​អ្នក​ផ្តល់ការថែទាំ​៖

* ផ្តល់​ព័ត៌មាន​ដែល​ពាក់ព័ន្ធ ត្រឹមត្រូវ និង​ទាន់​ពេលវេលា ដល់​បុគ្គលិក​កាន់សំណុំរឿង ដើម្បី​ជួយក្នុង​ការភ្ជាប់​ទំនាក់​ទំនង​ឲ្យអ្នកជាមួយ​នឹង​អ្នក​ផ្តល់​សេវាកម្ម​ដែល​សមរម្យ ។
* ចូល​រួម​ក្នុង​ការ​ធ្វើ​សេចក្តី​សម្រេ​ចចិត្ត​លើ​​សេវាកម្ម​ទាំង​អស់​។​
* ផ្តល់ការ​យល់ព្រម​ដោយ​មាន​ព័ត៌មាន​គ្រប់ជ្រុង​ជ្រោយ​ដើម្បី​​​ធ្វើ​ការ​ពន្លឿន​​ការ​វាយតម្លៃ​របស់​អ្នក​។​

នៅ​ពេល​ដែល​សេវាគាំពារ​កុមារ​ស្នើសុំ​អំណាចច​មេបា​

ចំពោះ​កូន​តាមរយៈ​ចំណាត់ការ​តុលាការ​​ នោះ​ឪពុកម្តាយ​មាន​សិទ្ធិ​៖​

* មាន​មេធាវី​ម្នាក់​ក្នុង​ការ​ធ្វើ​ជា​តំណាង​ពួកគេ​នៅ​ក្នុង​តុលាការ​។​
* ព័ត៌មាន​អំពី​សកម្មភាព​ផ្លូវ​ច្បាប់​ណាមួយ ពាក់​ព័ន្ធ​នឹងកូន​របស់ខ្លួន ។
* ទទួល​បាន​សេវា​សម្រាប់​បញ្ហា​នានា​អំពី​ការ​បំពារបំពាន​និង​ការ​មិន​អើពើ​ពោះ​ចំពោះ​កុមារ​។​
* មាន​ផែន​ការ​ជាលាយលក្ខណ៍​អក្សរ​ច្បាស់លាស់​​សម្រាប់​សេវា​​នានា​​ដើម្បី​ជួយ​បញ្ចប់​ការ​បំពារបំពាន​និង​ការ​មិន​អើពើ​​​នោះ​។​
* ទៅសួរ​សុខទុក្ខកូនរបស់​ពួកគេ​​ ឲ្យ​តែ​ការ​សួរ​សុខ​ទុក្ខ​នោះមាន​​ផល​ប្រយោជន៍​ល្អ​បំផុត​របស់​កូន​ម្នាក់នោះ​​។​

មានក្តី​កង្វល់​ បញ្ហា​នានា ត្រូវ​ការ​ព័ត៌មាន​បន្លែម​ –

តើ​ខ្ញុំ​អាច​ជជែក​​​ជាមួយ​អ្នកណា​​បាន​?​

BD15155_

ឈ្មោះ​បុគ្គលិក​កាន់សំណុំរឿង​ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

លេខ​ទូរស័ព្ទ​បុគ្គលិក​កាន់សំណុំរឿង​ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ប្រធាន​បុគ្គលិក​កាន់សំណុំរឿង​ \_\_\_\_\_\_\_\_\_\_\_\_\_\_\_\_\_\_­\_\_\_\_\_\_\_\_\_\_\_\_

លេខទូរសព្ទ​អ្នក​គ្រប់គ្រង​​ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

រដ្ឋបាល​កម្មវិធីសុខុមាលភាព​កុមារ​ដែល​ខ្ញុំ​កំពុង​រស់​នៅ​​គឺ៖​

អ្នក​គួរ​តែ​ទទួល​បាន​សំណៅ​ម៉ូដែល​កិច្ចអនុវត្ត​សេវា*កម្ម​សុខុមាលភាពកុមារ* (Child Welfare Services Practice Model) ជាមួយ​នឹង​ខិត្តិប័ណ្ណ​នេះ ដែលជាគោលការណ៍ណែនាំ​ពីសកម្មភាពរបស់បុគ្គលិក​កាន់សំណុំរឿង ចំពោះកុមាររងគ្រោះ និងគ្រួសាររបស់ពួកគេ ។

​អ្នកក៏​គួរតែ​ទទួល​បាន​សំណៅ​ថត​ចម្លង​នៃ​*​កម្មវិធី​អ្នកតស៊ូ​មតិ​ពលរដ្ឋ​សម្រាប់​​​សុខុមាលភាព​កុមារ*​។ កម្មវិធីអ្នក​ត​ស៊ូមតិ​ពលរដ្ឋ​ ផ្តល់ជូន​នូវបុគ្គលិក​ទទួល​បាន​ការ​បណ្តុះ​បណ្តាល​​ដើម្បី​ត្រួតពិនិត្យ​ពាក្យ​បណ្តឹង​ នៅ​ពេល​អ្នក​​​មិន​អាច​ធ្វើ​ការ​ដោះស្រាយ​បញ្ហា​នានា​ជាមួយ​សេវាការពារ​កុមារ​/ក្រសួង​​សុខាភិបាល និង​សេវាមនុស្សជាតិ​។​ កម្មវិធីអ្នកតស៊ូមតិ​ពលរដ្ឋ​ គឺ​មានឯកភាព​​ចំពោះ​សេវាការពារ​កុមារ​/ក្រសួង​សុខាភិបាល និង​សេវា​មនុស្ស​ជាតិ​។​

បើអ្នក​​មិន​បានទទួល​សំណៅ​ខិត្តិប័ណ្ណនេះពីមន្ត្រី​ស៊ើបអង្កេតទេ អ្នក​អាចស្នើសុំ​បានពី​បុគ្គលិក​កាន់សំណុំរឿង ឬក៏​ហៅ​ទូរស័ព្ទ​មកកាន់​លេខ (207)-624-7900ហើយ​​ស្នើសុំ​ឲ្យគេ​ផ្ញើ​ខិត្តិ​ប័ណ្ណ​នេះ​មួយច្បាប់ជូនអ្នក ។​ ឬ​ អ្នក​អាច​​ស្វែង​រក​ព័ត៌មាន​អំពី​កម្មវិធីអ្នកតស៊ូ​មតិ​ពលរដ្ឋ​ ស្ថិតក្រោម​​ចំណងជើង​នៃ​ក្តីកង្វល់ ឬ​ពាក្យបណ្តឹង​​នៅ​លើ​គេហ​ទំព័រ​​របស់​យើង​។​

**DHHS**

**សេចក្តី​ជូនដំណឹង​ពីភាព​មិន​រើសអើង​**

ក្រសួង​​សុខាភិបាល​ និង​សេវាមនុស្ស​ជាតិ​ (DHHS) ពុំ​រើស​អើង​ដោយ​ផ្អែកលើមូលដ្ឋាន​ពិការភាព ជាតិសាសន៍​ ពណ៌សម្បុរ​ ជំនឿ ភេទ​ ទំនោរភេទ​ អាយុ ឬ​ជាតិកំណើត​ក្នុង​ការ​អនុញ្ញាត​ ការ​ចូល​ទៅកាន់​ ឬ​ដំណើរការ​នៃ​កម្មវិធី​របស់ខ្លួន​ សេវា​កម្ម និង​សកម្មភាព​នានា​ ឬ​ការ​ជ្រើស​រើស​បុគ្គលិក​ ឬ​ការ​អនុវត្តការងារ​។​ សេចក្តី​ជូនដំណឹង​នេះ​ ត្រូវ​ប្រគល់ជូន​តាម​​ការ​តម្រូវ​នៃ​មាត្រា​ II នៃ​ច្បាប់​ស្តីពី​ពលរដ្ឋ​អាមេរិកាំង​ដែល​មាន​ពិការភាព​ឆ្នាំ​1990 និង​ស្រប​ទៅ​តាម​ច្បាប់​ស្តីពី​សិទ្ធិ​ពលរដ្ឋ​ឆ្នាំ​1964 ដែល​បាន​ធ្វើ​វិសោធនកម្ម​រួច​ ផ្នែក​ 504 នៃ​ច្បាប់​ស្តីពី​ការ​ស្តារនីតិសម្បទាឆ្នាំ​1973 ដែល​បាន​ធ្វើ​វិសោធនកម្មរួច​​ ច្បាប់​ស្តីពី​ការ​រើសអើង​អាយុ​ឆ្នាំ​1975 មាត្រា IX នៃ​វិសោធនកម្ម​ច្បាប់​អប់រំ​ឆ្នាំ​1972 និង​ច្បាប់​ស្តី​ពី​សិទ្ធិ​មនុស្ស​រដ្ឋ Maine និង​ដីកា​ប្រតិបត្តិ​ពាក់ព័ន្ធ​នឹង​កិច្ចសន្យា​រដ្ឋ​ Maine សម្រាប់​ផ្នែកសេវាកម្ម​។​ សំណួរ​ ក្តីបារម្ភ បណ្តឹង​ ឬសំណើ​សម្រាប់​ព័ត៌មាន​បន្ថែម​ពាក់ព័ន្ធ​នឹង​​ ADA អាច​ត្រូវ​បាន​បញ្ជូន​បន្ត​​ទៅ DHHS’ ADA Compliance/EEO Coordinators, 11 State House Station – 221 State Street, Augusta, Maine 04333, 207-287-4289 (V), 207-287-3488 (V), អ្នកប្រើប្រាស់ **TTY** សូមទូរសព្ទ​**ទៅ​ Maine relay** 71។​ បុគ្គល​ណា​ដែល​ត្រូវ​ការ​ជំនួយ​ពិសេស​​សម្រាប់​ទំនាក់ទំនង​ប្រកបដោយ​ប្រសិទ្ធភាព​នៅ​ក្នុង​កម្មវិធី​និង​សេវា​កម្ម​របស់ DHHS ត្រូវ​បាន​អញ្ជើញ​ឲ្យ​បង្កើត​តម្រូវ​ការ​ និង​ចំណង់​ចំណូល​ចិត្ត​​​ដែល​ហៅ​ថា​អនុលោមភាព Compliance/​អ្នក​សម្របសម្រួល EEO។​ សេចក្តី​ជូនដំណឹង​នេះ​ អាច​ស្វែង​រក​បាន​នៅ​ទម្រង់​ផ្សេង​ៗ​ តាម​ការ​ស្នើសុំ​។​

# **មគ្គទេសក៏ណែនាំ​​**

# **សេវា​គាំពារ​កុមារ​**

# **ការថែទាំ​ក្នុង​រដ្ឋ​ Maine**

# **អំពី​កុមារ​**

## **និង​**

# **គ្រួសារ​របស់​ពួកគេ​**

ជា​រៀង​រាល់​ឆ្នាំ​ កុមារ​ចំនួន 18,000 នាក់​ក្នុង​រដ្ឋ​ Maine ត្រូវ​បាន​រាយ​ការណ៍​ទៅ​សេវា​គាំ​ពារ​កុមារ​ (CPS) ដោយសារមាន​ការសង្ស័យ​ពី​​ការ​បំពារបំពាន​និង​​ការ​មិនអើពើ​ចំពោះ​កុមារ​​។​ ផ្នែក​របស់​យើង​ ត្រូវ​បានតម្រូវ​ដោយ​ច្បាប់​ដើម្បី៖​

* ធ្វើ​ការ​ឆ្លើយ​តប​​ចំពោះ​របាយការណ៍​ដែល​មាន​សុពលភាព​
* វាយតម្លៃ​សុវត្ថិភាព​​កុមារ​
* គាំទ្រ​ និង​ការពារ​ក្រុមគ្រួសារ​​នៅ​ពេល​ណា​ដែល​អាច​ធ្វើ​ទៅ​បាន​
* បង្កា​ការកើត​មាន​ឡើង​ ឬ​ការ​កើត​មាន​ឡើង​សាជាថ្មី​​នៃ​​ការ​បំពារបំពាន និង​ការ​មិនអើពើ​ចំពោះ​កុមារ​។​

យើង​សង្ឃឹម​ថា​ព័ត៌មាន​នេះ​ ជួយ​ដល់​ឪពុកម្តាយ​ និង​អ្នក​ផ្តល់ការថែទាំ​​ឲ្យ​យល់ដឹង​អំពី​អ្វី​ដែល​កើត​មាន​ឡើង​បន្ទាប់​ពី​ការ​រាយការណ៍​។​ សូមសួរបុគ្គលិកកាន់សំណុំរឿង CPS របស់អ្នក អំពី​សំណួរដែល​អ្នក​មិន​អាច​រកឃើញ​ចម្លើយ​នៅទីនេះ ។​

តើហេតុ​អ្វី​បាន​ជា​បុគ្គលិកសង្គមកិច្ច​នៃ​សេវាគាំ​ពារ​កុមារ​​ (CPS) ធ្វើ​ការ​ទំនាក់ទំនង​មកខ្ញុំ​?​

BD15155_

អ្នក​ត្រូវ​បាន​ទាក់ទង​​ដោយ​សេវា​គាំពារ​កុមារ​​នៅ​ក្នុង​ក្រសួង​សុខាភិបាល​ និង​សេវាមនុស្សជាតិ​ ទទួល​បាន​របាយការណ៍​មួយ​អំពី​ការ​បំពារបំពាន និង​ការ​មិនអើពើ​ចំពោះ​កុមារ​ ឬ​កុមារស្ថិត​ក្នុង​ការថែទាំ​របស់​អ្នក​ដែល​​អាច​កើត​មាន​ឡើង​។​

**តើ​អ្វី​ទៅ​ជា​ការ​បំពារបំពាន និង​ការ​មិនអើពើ​ចំពោះ​កុមារ​?​**

BD15155_

តាម​ច្បាប់​រដ្ឋ​​ Maine ការ​បំពារបំពាន និង​ការ​មិនអើពើ​ គឺ​ជា​ការ​គំរាម​កំហែង​ចំពោះ​សុខភាព ​និង​សុខុមាលភាព​កុមារ​តាមរយៈ​​ការបង្ករបួស​ស្នាម​ ឬការ​ធ្វើឲ្យ​មាន​វិការៈ​ផ្នែក​រូបរាងកាយ ផ្លូវ​ចិត្ត ឬ​ផ្លូវ​អារម្មណ៍​ ការ​បំពារបំពានឬ​ការកេងប្រវ័ញ្ច​ផ្លូវ​ភេទ​ ការ​បាត់​បង់​តម្រូវ​ការ​ពិសេស​ ឬ​កង្វះ​ខាត​ការ​ការពារ​ពី​ចំណុច​ទាំង​នេះ​ ដោយ​បុគ្គលណាម្នាក់​ដែល​​មាន​ទំនួល​ខុស​ត្រូវ​​សម្រាប់​កុមារ​រូប​នោះ​។​

**ហេតុ​អ្វី​បាន​បុគ្គលណាម្នាក់​ធ្វើ​ការ​រាយការណ៍​?​**

BD15155_

របាយការណ៍ ​ត្រូវ​បាន​ធ្វើ​ឡើង​យ៉ាង​ឆាប់រហ័ស​បំផុត​​ដើម្បី​កំណត់​អត្តសញ្ញាណ​កុមារ​ដែល​អាច​ទទួល​រង​ការ​ការ​បំពារបំពាន និង​ការ​មិនអើពើ ដើម្បី​ធានា​នូវ​សុវត្ថិភាព​របស់​ពួកគេ​។​ សញ្ញាខ្លះ​ៗ​ដែល​ប្រជាពលរដ្ឋ​អាច​ធ្វើ​ការ​ជូនដំណឹង​ និង​អាច​ធ្វើ​ការ​រាយការណ៍​៖​

* កុមារ​ដែល​មាន​របួសស្នាម​​ដែល​គួរ​ឲ្យ​សង្ស័យ​
* កុមារតូច​​ដែល​ទុក​ចោលឲ្យ​នៅ​តែ​ម្នាក់​ឯង​
* កុមារ​ដែល​មាន​បញ្ហា​ថែទាំសុខភាព​ដោយគ្មាន​អ្នក​ថែទាំ​ ឬ​​មានតម្រូវ​ការ​វេជ្ជសាស្រ្ត​​តែ​គ្មាន​អ្នក​ថែទាំ​

**តើ​អ្នក​ណា​ជា​អ្នក​ធ្វើ​របាយការណ៍​នេះ​?​**

BD15155_

​អ្នកណាម្នាក់ក៏​អាច​ធ្វើ​របាយការណ៍​នេះ​បាន​ដែរ​។​ អ្នក​ជំនាញ​មួយ​ចំនួន ត្រូវ​បាន​តម្រូវ​ឲ្យ​ធ្វើ​របាយការណ៍​នៅ​ពេលដែលពួកគេ​ដឹង​ ឬ​មាន​មូលហេតុ​សមស្រប​ក្នុង​ការ​ដាក់ការ​សង្ស័យ​ថា​កុមារ​​ទទួល​រង ឬទំនង​ជា​ទទួល​​នូវ​ការ​បំពារបំពាន និង​ការ​មិនអើពើ។​

អ្នករាយការណ៍​ អាច​ធ្វើ​ការ​ស្នើសុំ​មិន​ឲ្យ​បញ្ចេញ​ឈ្មោះ​របស់​ពួកគេ​។​ នៅ​ពេល​​ការ​រាយការណ៍​អំពីការសង្ស័យ​ចំពោះ​​ការ​បំពារបំពាន និង​ការ​មិនអើពើ​​ចំពោះ​កុមារ​ ត្រូវ​បាន​ធ្វើ​ឡើង​ដោយ​ភាពស្មោះ​ត្រង់​​ អ្នក​រាយការណ៍​អាច​រួច​ផុត​ពីទំនួល​ខុស​ត្រូវ​។​

**តើ​មាន​អ្វី​កើត​ឡើង​បន្ទាប់​ពី​មាន​ការ​រាយការណ៍​?​**

BD15155_

​ សូមកុំ​រំពឹងថា​ រាល់​ការ​ហៅ​ទូរស័ព្ទមកកាន់​លេខ​ទូរស័ព្ទសម្រាប់​ទទួល​ការពារក្មេង​រងការ​រំលោភបំពាន (1-800-452-1999) សុទ្ធតែនាំ​ឲ្យមាន​បុគ្គលិក​កាន់សំណុំរឿង​ចុះ​មក​ជួប ។​ ឧទាហរណ៍ ការ​ហៅ​ទូរសព្ទ​មួយ​ចំនួន​ពុំ​ពាក់ព័ន្ធ​នឹង​​ការ​បំពារបំពាន និង​ការ​មិនអើពើ​ចំពោះ​កុមារ​នោះ​ទេ​។​ នៅ​ពេល​ការ​ហៅ​ទូរសព្ទ​​ពាក់ព័ន្ធ​នឹង​ការ​បំពារបំពាន និង​ការ​មិនអើពើ​ចំពោះ​កុមារ​ នោះ​ការហៅ​នេះ​ត្រូវ​ផ្ញើទៅកាន់​ការិយាល័យ​ដែល​នៅ​ក្បែរកន្លែង​​គ្រួសារ​រស់​នៅ​។​

ភាគច្រើន​អ្នក​អាច​ទទួល​បាន​ព័ត៌មាននេះ ​ជាផ្នែក​មួយនៃការចុះជួប​ដំបូងរបស់​បុគ្គលិក​សង្គមកិច្ច ។ បុគ្គលិក​កាន់​សំណុំរឿង ប្រមូល​ព័ត៌មាន ដើម្បី​ចង់ដឹងថា តើមាន​បញ្ហាពាក់ព័ន្ធនឹងសុវត្ថិភាពដែរឬទេ ។ សកម្មភាពនេះ ហៅថា​ការស៊ើបអង្កេតដើម្បី​ការពារ​កុមារ ។ នេះជាសកម្មភាពដែល​អាច​កើតឡើង​ក្នុង​កិច្ចការ​ស៊ើបអង្កេតការពារ​កុមារ​ ។

កិច្ចការ​ស៊ើបអង្កេតការពារ​កុមារ​

BD15155_

បុគ្គលិក​កាន់​សំណុំ​រឿង នឹង ៖​

* ជូន​ដំណឹង​ដល់​ឪពុកម្តាយ​អំពី​បំណង​ក្នុង​ការ​សម្ភាស​ជាមួយ​កុមារ​​នៅ​ពេល​មាន​ការ​តម្រូវ​ដោយ​ច្បាប់​។​
* ផ្តល់ឱកាស​ដល់​ឪពុកម្តាយ​​ដើម្បី​សាកសួរ​សំណួរ​ និង​ទទួល​បាន​ព័ត៌មាន​។​ ឪពុកម្តាយ​ ឬ​អ្នក​ផ្តល់សេវា​ថែទាំ​ អាច​ធ្វើ​ការ​ជ្រើសរើស​​មិននិយាយ​ជាមួយ​បុគ្គលិក​សង្គម​កិច្ច​​បាន​។​
* ទាក់​ទងជាមួយ​អ្នក​​ចេះដឹង និងអ្នកដទៃនៅនៅក្នុង​សហគមន៍ បើទោះ​បីជាឪពុកម្តាយក្មេង​បដិសេធ​មិនព្រមជួប ឬមិនព្រម​និយាយ​ជាមួយអ្នក​កាន់​សំណុំរឿង​ក៏ដោយ ។​
* ធ្វើការសម្រេច​នៅចុង​បញ្ចប់​នៃសកម្មភាព​ស៊ើបអង្កេតការពារកុមារ​ ថាតើរបាយការណ៍អំពីការរំលោភបំពាន ឬការមិន​យកចិត្ត​ទុក​ដាក់​ចំពោះកុមារ គឺជាអ្វីដែល “មិនមាន​ភស្តុតាងបញ្ជាក់” “ជាការ​បង្ហាញថាអាច​មានរឿងកើតឡើង” ឬ “មានភស្តុតាង​បញ្ជាក់” ។ “គ្មានភស្តុតាងជាក់ស្តែង”​ មាន​ន័យ​ថា​ អាចនឹង​មិន​មាន​ករណី​នៃ​ការ​បំពារបំពាន និង​ការ​មិនអើពើ​កើតមាន​ឡើងឡើយ​​។​ “មាន​សញ្ញាណបង្ហាញ​​ភស្តុតាង​​”​ មានន័យ​ថា​ អាចមាន​ករណី​នៃ​ការ​បំពារ​បំពាន និង​ការ​មិន​អើ​ពើ​ខ្លាំង​ក្នុង​​កម្រិតស្រាល/មធ្យម​​កើតមាន​ឡើងពិត​ប្រាកដ​មែន​​។​ “មានភស្តុតាងជាក់ស្តែង​”​ មានន័យ​ថា​ អាចមាន​ករណី​នៃ​ការ​បំពារ​បំពាន និង​ការ​មិនអើពើ​​ខ្លាំង​កម្រិត​ធ្ងន់ធ្ងរ​​កើតមាន​ឡើងពិត​ប្រាកដ​មែន​​។​

**របាយការណ៍​ដែល​គ្មាន​ភស្តុតាង​ជាក់ស្តែង​ តើ​មាន​អ្វី​កើត​ឡើង​?​**

BD15155_

* បុគ្គលិក​កាន់​សំណុំរឿង ប្រាប់​ឪពុកម្តាយ​តាមលិខិតថា ការរាយការណ៍អំពីការ​រំលោភបំពាន ឬការមិន​យកចិត្តទុ​កដាក់ គឺជាអ្វីដែល​មិន​មាន​ភស្តុតាង​បញ្ជាក់ការពិត។
* តម្រូវការ​ជាបន្តបន្ទាប់ ៖ បុគ្គលិក​កាន់​សំណុំ​រឿង​ នឹង​ធ្វើ​ការ​ជាមួយនឹងគ្រួសារកុមារ​ ដើម្បី​កំណត់រកមើលសេវាកម្ម​ណាដែល​គ្រួសារ​ក្មេងអាច​ចូលរួមបាន ដើម្បី​បង្កើន​ជំនាញ និងចំណេះដឹងរបស់គ្រួសារ ពាក់ព័ន្ធនឹងការចិញ្ចឹមបីបាច់ថែរក្សាកូន ។ សេវាកម្ម​ទាំងអស់​នេះ អាច​រួមបញ្ចូលទាំងការ​បញ្ជូនឪពុកម្តាយ​ទៅកាន់​ទីភ្នាក់ងារសហគមន៍ ដែលមាន​ជំនាញផ្នែក​ការងារ​ជាមួយ​កុមារ និងគ្រួសារ ។
* អង្គភាពសេវាកម្ម​ការពារកុមារ នឹងរក្សា​ទុក​របាយការណ៍រំលោភបំពានកុមារដែលរកភស្តុតាងមិនឃើញ ចំនួន 5 ឆ្នាំ ។
* បើក្នុង​រវាង​ 5 ឆ្នាំនេះ មិនមាន​របាយការណ៍ថ្មីទេ អង្គភាពសេវាកម្មការពារកុមារ នឹង​បំផ្លាញចោល​របាយការណ៍ដែល​មិន​មាន​ភស្តុតាង​បញ្ជាក់ និងការ​វាយតម្លៃរបាយការណ៍នោះចោល ។

**របាយការណ៍​​កំណត់​​​​សញ្ញាណ​​បង្ហាញ​ភស្តុតាង​ តើ​មាន​អ្វី​កើត​ឡើង​?​**

**BD15155_**

**ព័ត៌មាន**​ បុគ្គលិក​កាន់​សំណុំរឿង ​ប្រាប់ឪពុកម្តាយ​តាមលិខិតឲ្យបានដឹងថា របាយការណ៍អំពីការ​រំលោភបំពាន ឬការមិនយកចិត្តទុក​ដាក់​ចំពោះកូនគាត់ គឺបង្ហាញថាអាច​មាន​បញ្ហានេះកើតឡើង ។ លិខិត​នោះ​ក៏​ត្រូវ​ធ្វើ​ការ​បញ្ជាក់​ផង​​ដែរ​​អំពី​សិទ្ធិ​របស់​ពួកគេ​ក្នុង​ការ​​ស្នើសុំ​​ការ​ត្រួត​ពិនិត្យ​ឡើង​វិញ​ចំពោះ​សេចក្តី​សម្រេច​នោះ​ និង​របៀប​ក្នុង​ការ​ស្នើសុំ​ការ​ត្រួត​ពិនិត្យ​ឡើង​វិញ​នេះ​។​

**​តម្រូវ​ការ​ជា​បន្តបន្ទាប់**​ បុគ្គលិកកាន់​សំណុំរឿង អាច​បន្តធ្វើ​ការ​ជាមួយ​គ្រួសារ​កុមារ ដើម្បី​ផ្តល់​សេវាកម្ម​ដែល​ត្រូវការ ដើម្បី​ជួយធ្វើ​ឲ្យកុមារ​មាន​សុវត្ថិភាព ឬក៏អាច​បញ្ជូន​គ្រួសារ​កុមារ​ឲ្យ​ទទួល​សេវាកម្ម​ដែល​មាន​នៅក្នុង​សហគមន៍ ។ នេះ​អាច​រួម​បញ្ចូល​នូវ​កិច្ច​ប្រជុំ​ក្រុម​ផ្នែក​គ្រួសារ​នៃ​បុគ្គលិក​​សង្គមកិច្ច និង​ឪពុកម្តាយ​ ជាមួយ​នឹង​​ការ​គាំ​ទ្រ​របស់​ពួកគេ​ដើម្បី​ធ្វើ​ផែនការគ្រួសារ​។​

**របាយការណ៍​ដែលថាមាន​​ភស្តុតាង​ជាក់ស្តែង​ តើ​មាន​អ្វី​កើត​ឡើង​?​**

BD15155_

**ព័ត៌មាន**​ បុគ្គលិក​សង្គម​កិច្ច​ ប្រាប់ឪពុកម្តាយ​​ជាលាយលក្ខណ៍​អក្សរ​ថា​ការរាយការណ៍​អំពី​​​​​ការ​បំពារបំពាន និង​ការ​មិនអើពើនោះ​ ត្រូវ​បាន​​​កំណត់​ថាមានភស្តុតាង​ជាក់ស្តែង​​​។ លិខិត​នោះ​ក៏​ត្រូវ​ធ្វើ​ការ​បញ្ជាក់​ផង​ដែរ​​អំពី​សិទ្ធិ​របស់​ពួកគេ​ក្នុង​ការ​​ស្នើសុំ​​ការ​ត្រួត​ពិនិត្យ​ឡើង​វិញ​ចំពោះ​សេចក្តី​សម្រេច​នោះ​ និង​របៀប​ក្នុង​ការ​ស្នើសុំ​ការ​ត្រួត​ពិនិត្យ​ឡើង​វិញ​នេះ​។​

**​ផែន​ការ​សុវត្ថិភាព**​ បើ​កុមារនោះ​មិន​មាន​សុវត្ថិភាព ឪពុកម្តាយក្មេង និងបុគ្គលិក​កាន់​សំណុំ​រឿង អាច​ធ្វើ​ការ​រួមគ្នា ដែលយ៉ាងហោចណាស់​ត្រូវ​មាន​មនុស្សពេញវ័យម្នាក់ផ្សេងទៀត​ដែល​ជាមនុស្ស​ដែលអាចទុកចិត្តបាន និងអាចជួយជ្រោមជ្រែងគ្រួសារនេះ ដើម្បី​បង្កើតផែនការ​សុវត្ថិភាព​ ដែល​អាចជួយឲ្យ​កុមារបន្ត​ស្ថិតនៅក្រោម​ការ​ថែទាំ​របស់​ឪពុក/ម្តាយ បានតទៅទៀត ។

**​តម្រូវ​ការ​ជា​បន្តបន្ទាប់**​ ក្រោយពេល​បង្កើត​បាន​ផែនការ​សុវត្ថិភាពហើយ បុគ្គលិក​កាន់​សំណុំរឿង នឹងបន្តធ្វើ​ការ​ជាមួយ​គ្រួសារកុមារ ដើម្បី​ផ្តល់សេវាកម្ម​ដែល​ត្រូវការនៅក្នុង​គ្រួសារ ដើម្បី​ជួយឲ្យកុមារ​មាន​សុវត្ថិភាព ។ សកម្មភាពនេះ នឹងមានការ​ប្រជុំក្រុមគ្រួសារ រវាងបុគ្គលិក​កាន់​សំណុំរឿង និងឪពុកម្តាយក្មេង ជាមួយនឹង​ការ​ជ្រោមជ្រែង​របស់ពួកគេ ដើម្បី​រៀបចំបង្កើត​ផែនការ​គ្រួសារ ។

**ចំណាត់​ការ​តុលាការ​ដែល​អាច​ធ្វើឡើងបាន​** នៅពេលដែល​ផែនការសុវត្ថិភាព មិនមាន​ភាព​គ្រប់គ្រាន់​ ដើម្បី​ការពារកុមារពីហានិភ័យគ្រោះថ្នាក់ធ្ងន់ធ្ងរ ឬក៏បើ​ឪពុក/ម្តាយក្មេងសម្រេច​មិន​ដើរតាម​ផែនការ​សុវត្ថិភាព បុគ្គលិក​កាន់​សំណុំរឿង នឹងពិចារណា​ថាតើត្រូវធ្វើអ្វីទៀត ដើម្បី​ជួយឲ្យកុមារ​មាន​សុវត្ថិភាព ។

ចុះ​ប្រសិន​បើ​ខ្ញុំ​មិន​ចង់បាន​ការ​ស៊ើបអង្កេត​ឬ​ការ​វាយតម្លៃ​ណាមួយ​ តើ​ខ្ញុំ​ត្រូវ​ធ្វើ​ដូច​ម្តេច​?​

BD15155_

គ្រួសារ​ភាគច្រើន​ជួបប្រជុំ និងពិភាក្សាគ្នាជាមួយនឹង​បុគ្គលិក​កាន់​សំណុំរឿងរបស់អង្គភាពសេវាកម្ម​ការ​ពារកុមារ នៅក្នុងអំឡុងពេលធ្វើ​ការ​ស៊ើបអង្កេតកិច្ចការ​ពារកុមារ ។ ការប្រជុំ​ជាមួយ​បុគ្គលិក​កាន់​សំណុំ​រឿង គឺជាការ​ផ្តល់​ឱកាសដល់គ្រួសារ​កុមារ ដើម្បី​បង្ហាញ​ទស្សនៈរបស់ខ្លួន កំណត់រកនូវ​តម្រូវការ​របស់គ្រួសារ សួរសំណួរ និងទទួល​បាន​មតិយោបល់​ពីក្រុម​ស៊ើបអង្កេត ។

ប្រសិន​បើ​ឪពុកម្តាយ​ ឬ​អ្នក​ផ្តល់ការ​ថែទាំ​ ជ្រើស​រើស​មិនជជែក​ជាមួ​យ​បុគ្គលិក​សង្គម​កិច្ច ​​ឬ​បដិសេធ​​មិន​ឲ្យ​បុគ្គលិក​សង្គម​កិច្ច​​ចូល​ក្នុង​ផ្ទះ​របស់​ពួកគេ​ ការ​វាយតម្លៃ​អាច​បន្ត​ទៅ​បាន​តាមការ​តម្រូវ​ដោយ​​ច្បាប់​។​ ប្រសិនបើ​កុមារ​ត្រូវ​បាន​ចាត់ទុក​ថា​មាន​ហានិភ័យ​នៃ​គ្រោះ​​ថ្នាក់ធ្ងន់ធ្ងរ​ បុគ្គលិក​សង្គម​កិច្ច​នៃ​សេវា​គាំពារ​កុមារ​​ អាច​ពិចារណា​​ទាក់ទង​ទៅកាន់​ប៉ូលីស​ដើម្បី​ជួយ​ ឬ​ធ្វើ​ការ​ស្នើសុំ​តុលាការ​ដើម្បី​ឲ្យ​គ្រួសារ​នោះ​ផ្តល់ការ​សហការ​។​

តើ​កូន​របស់​ខ្ញុំ​នឹង​ត្រូ​វ​បាន​គេ​យក​ចេញ​មែន​ទេ​?​

BD15155_

បុគ្គលិក​កាន់សំណុំរឿងការពារកុមារ នឹងជួយគ្រួសារអ្នក​ ក្នុង​ការ​ផ្តល់​សុវត្ថិភាព​ចំពោះកូនអ្នក នៅក្នុង​ផ្ទះរបស់អ្នក តាមស្ថានភាព​ដែលអាចធ្វើកើត ។​ ប្រសិន​បើ​ដើម្បី​រក្សា​សុវត្ថិភាព​​កុមារ​ វា​ជា​ការ​ចាំ​បាច់​សម្រាប់​តុលារ​​ក្នុង​​ការ​បំបែក​ចេញ​ពី​គ្រួសារ​ បន្ទាប់​​មក​​បុគ្គល​ដែល​រង​ការ​ចោទ​ប្រកាន់ ​​ដែល​ជា​អ្នក​ទទួល​ខុស​ត្រូវ​ចំពោះ​​ការ​បំពារបំពាន ឬ​ការ​មិនអើពើ​ ​អាច​ត្រូវ​ធ្វើ​ការ​ចាកចេញ​​ពី​ផ្ទះ​ជា​បណ្តោះ​អាសន្ន​​ ឬ​កុមារ​អាច​ត្រូវ​រស់​នៅ​ជា​មួយ​សាច់ញាតិ​​ ឬ​មជ្ឈ​មណ្ឌល​​ថែទាំ​ រហូត​ដល់​​កុមារមាន​សុវត្ថិភាព​ពេល​ត្រឡប់​មក​ផ្ទះ​វិញ​។​

តើ​មាន​ប្រភេទ​សេវា​កម្មអ្វីខ្លះ​ដែល​ផ្តល់​ជូន​នៅ​ពេល​ដែលកុមារ​ទទួល​រង​នូវ​ការ​បំពារបំពាន ឬ​មិនអើពើ​?​

BD15155_

​ក្នុងចំណោម​សេវាកម្ម​ទាំងអស់ ដែលតម្រូវទៅតាម​ស្ថានភាពបុគ្គល ដែលអាចជួយក្រុមគ្រួសារ​កុមារបាន មានជាអាទិ៍ ៖ ការស៊ើបអង្កេតកិច្ចការពារកុមារ ការប្រជុំក្រុមគ្រួសារ ការយកកូនទៅដាក់កន្លែងថែកុមារពេលថ្ងៃ ការប្រឹក្សា​យោបល់ចំពោះឪពុកម្តាយ និងក្មេង ជួយការងារផ្ទះ ការព្យាបាល​ការញៀនថ្នាំ កម្មវិធីកាត់បន្ថយហិង្សាក្នុងគ្រួសារ សេវាកម្ម​ដោះស្រាយវិបត្តិ ការអប់រំឪពុកម្តាយអំពីការចិញ្ចឹមបីបាច់ថែរក្សាកូន ការថែទាំ​សុខភាព​សាធារណៈ ជំនួយការចំណាយថ្លៃជួលផ្ទះ និងការចំណាយប្រចាំថ្ងៃ និងការផ្តល់​មធ្យោបាយ​ធ្វើដំណើរ ។